Bonifatius, episcopus, servus servorum Dei, venerabili fratri.. episcopo Eduensi, ac dilecto filio... abbati monasterii de Sancto Rigaudo, Matisconensis diocesis, salutem et apostolicam benedictionem. Cum dilectum filium Bertrandum, etc. Quocirca discretioni vestre per apostolica scripta mandamus quatinus vos vel alter vestrum reservationem, inhibitionem et decretum predicta ad eorumdem abbatis et conventus notitiam perducentes, ipsis inhibere curetis ne se de illis absque hujusmodi licentia quomodolibet intromictant; contradictores per censuram ecclesiasticam, appellatione postposita, compescendo, non obstante si eis vel ipsorum aliquibus seu alicui alii a prefata Sede indultum existant (sic), quod interdici, suspendi vel excommunicari non possint per litteras dicte Sedis non facientes plenam et expressam de indulto hujusmodi mentionem. Datum Rome, apud Sanctum Petrum, nonis februarii, pontificatus nostri anno secundo. (La bulle manque.)